Á laugardag var fundaröð Vinstri grænna um efnahagsmál hleypt af stokkunum . Yfirskrift hennar er „ Tökumst á við efnahagsvandann – tillögur Vinstri grænna “ og er tilgangurinn að kynna og ræða þær tillögur sem Vinstri græn hafa lagt til á þingi til að taka á vanda í efnahagsmálum . Meginmarkmið tillagnanna er að endurheimta efnahagslegan stöðugleika , verja stöðu heimilanna og kaupmátt launa . Vinstri grænir verða á kaffihúsinu Skrúðgarðinum á Akranesi í kvöld . Frummælendur eru þau Katrín Jakobsdóttir og Ögmundur Jónasson en fundurinn hefst kl. 20.00 .